pythainlp/thai-wiki-dataset-v4 huggingface dataset:
เหยา เหล่ย์

เหยา เหล่ย์ (เกิดวันที่ 24 กุมภาพันธ์ ค.ศ. 1990) เป็นอดีตนักแบดมินตันชาวสิงคโปร์
ชีวิตช่วงต้น.
ใน ค.ศ. 2003 เหยาตอนอายุ 13 ปีย้ายไปสิงคโปร์ตามโครงการ Foreign Sports Talent Scheme Yao Yiping กับ Gu Xiaojing พ่อแม่ของเธอเป็นอดีตนักแบดมินตันนานาชาติ
อาชีพ.
เหยาได้เหรียญเงินในการแข่งขันประเภทหญิงคู่และเหรียญทองแดงในประเภทคู่ผสมในกีฬาเครือจักรภพที่เดลี 2010 เธอยังเป็นตัวแทนสิงคโปร์ในโอลิมปิกฤดูร้อน 2012 ที่ลอนดอนร่วมกับชินตา มูเลีย ซารี
เหยาเกษียณตนเองจากการแข่งขันแบดมินตันใน ค.ศ. 2014 โดยอ้างถึงการขาดความหลงใหลและแรงผลักดัน เธอเข้าเรียนที่มหาวิทยาลัยซูโจวในประเทศจีน เพื่อรับปริญญาด้านการฝึกกีฬา
ใน ค.ศ. 2018 เหยาสำเร็จการศึกษา จากนั้นจึงเข้าเล่นในสิงคโปร์โอเพน 2018 โดยคู่กับ Lim Ming Hui ในประเภทหญิงคู่ และ Tan Boon Heong ชาวมาเลเซีย ในประเภทคู่ผสม
วิศิษฎ์ ธรรมวิรัตน์

วิศิษฎ์ ธรรมวิรัตน์ (24 กรกฎาคม พ.ศ. 2546 –) เป็นทั้งนักมวยปล้ำเกรโก-โรมัน และนักมวยปล้ำฟรีสไตล์ชาวไทย ซึ่งได้รับรางวัลเหรียญเงินจากการแข่งมวยปล้ำในซีเกมส์ 2021 ประเภทเกรโก-โรมัน รุ่น 77 กก. ที่ฮานอย ประเทศเวียดนาม และรางวัลเหรียญทองแดงจากการแข่งมวยปล้ำในซีเกมส์ 2023 ประเภทเกรโก-โรมัน รุ่น 77 กก. ที่พนมเปญ ประเทศกัมพูชา
ดาเนียล

ดาเนียล (แอราเมอิกและ;) เป็นตัวละครหลักของหนังสือดาเนียล ในคัมภีร์ฮีบรูระบุว่าดาเนียลเป็นเด็กหนุ่มชาวยิวที่อยู่ในชนชั้นขุนนางจากเยรูซาเล็มที่ตกไปเป็นเชลยของกษัตริย์เนบูคัดเนสซาร์ที่ 2 แห่งบาบิโลน รับใช้กษัตริย์และผู้สืบราชบัลลังก์ของพระองค์ด้วยความภักดีและด้วยความสามารถ จนถึงรัชสมัยของกษัตริย์ไซรัสกษัตริย์ผู้พิชิตแห่งเปอร์เซีย โดยตลอดช่วงเวลาเหล่านี้ดาเนียลยังคงซื่อสัตย์ต่อพระเจ้าแห่งอิสราเอล นักวิชาการสายอนุรักษ์นิยมบางส่วนเชื่อว่าดาเนียลมีตัวตนจริงและหนังสือเขียนขึ้นเมื่อศตวรรษที่ 6 ก่อนคริสตกาล แต่นักวิชาการส่วนใหญ่เห็นพ้องกันว่าดาเนียลไม่ใช่บุคคลในประวัติศาสตร์ และเนื้อหาส่วนมากของหนังสือเป็นการอ้างถึงอย่างกำกวมถึงรัชสมัยของอันทิโอคัสที่ 4 เอปีฟาเนส กษัตริย์เฮลเลนิสต์เมื่อศตวรรษที่ 2 ก่อนคริสตกาล
มีหกเมืองที่อ้างกันว่าเป็นสุสานของดาเนียล ที่มีชื่อเสียงที่สุดคือที่ซูซา (สุสา) ทางใต้ของประเทศอิหร่าน ที่สถานที่ที่เรียกว่า Shush-e Daniyal ดาเนียลไม่ใช่ผู้เผยพระวจนะในศาสนายูดาห์ แต่บรรดารับบีถือว่าดาเนียลเป็นสมาชิกที่โดดเด่นที่สุดในหมู่ผู้พลัดถิ่นในบาบิโลน ไม่มีใครเทียบได้กับดาเนียลในเรื่องความเชื่อและการกระทำที่ดี ยึดมั่นในธรรมบัญญัติอย่างมั่นคงแม้จะถูกล้อมรอบด้วยศัตรูที่ต้องการทำร้ายดาเนียล และในช่วงคริสต์ศตวรรษแรก ๆ เหล่ารับบีเขียนตำนานจำนวนมากที่เกี่ยวข้องกับชื่อของดาเนียล ดาเนียลถือเป็นผู้เผยพระวจนะในศาสนาคริสต์ และแม้ว่าดาเนียลจะไม่ถูกกล่าวถึงในคัมภีร์อัลกุรอาน แต่แหล่งข้อมูลของมุสลิมก็ระบุถึงดาเนียลในฐานะผู้เผยพระวจนะ (นบี)
ชัดรัค เมชาค และอาเบดเนโก

ชัดรัค เมชาค และอาเบดเนโก  ชื่อฮีบรูคือ ฮานันยาห์ มิชาเอล และอาซาริยาห์  เป็นตัวละครจากบทที่ 3 ของหนังสือดาเนียลในคัมภีร์ไบเบิล ในเรื่องเล่า ทั้งสามเป็นเด็กหนุ่มชาวยิวที่ถูกจับโยนเข้าเตาที่ไฟลุกอยู่โดยรับสั่งของกษัตริย์เนบูคัดเนสซาร์ที่ 2 กษัตริย์แห่งบาบิโลน ในข้อหาที่ทั้งสามปฏิเสธที่จะนมัสการต่อปฏิมากรของกษัตริย์ ทั้งสามได้รับการปกป้องจากอันตรายในเตา และกษัตริย์ก็ทรงเห็นชายสี่คนเดินอยู่ในกองไฟ "คนที่สี่นั้นดูเหมือนองค์เทพบุตร" ทั้งสามถูกกล่าวถึงครั้งแรกในดาเนียล 1 เมื่อทั้งสามถูกพาตัวไปยังบาบิโลนพร้อมกับดาเนียลเพื่อศึกษาภาษาเคลเดียและวรรณคดีเคลเดีย เพื่อจะให้มารับใช้ในราชสำนักของกษัตริย์ และชื่อในภาษาฮีบรูของถูกสามถูกเปลี่ยนเป็นชื่อในภาษาเคลเดียหรือภาษาของชาวบาบิโลน
หกบทแรกของหนังสือดาเนียลเป็นเรื่องราวที่มีการเล่าในช่วงปลายสมัยเปอร์เซีย/ต้นสมัยเฮลเลนิสต์ และการทีดาเนียลไม่ปรากฏในเรื่องราวของสามเด็กหนุ่มฮีบรูในเตาที่มีไฟลุกนั้น คาดว่าเดิมทีเรื่องราวนี้กับเรื่องราวของดาเนียลอาจเป็นเรื่องราวที่เป็นอิสระต่อกัน เรื่องราวนี้คู่กับเรื่องราวของดาเนียลในถ้ำสิงโตบ่งชี้ว่าพระเจ้าของชาวยิวจะทรงช่วยเหลือผู้ที่สัตย์ซื่อต่อพระองค์
รถทัวร์ วีไอผี

รถทัวร์ วีไอผี  เป็นภาพยนตร์ไทยแนวสยองขวัญเหนือธรรมชาติ ที่ออกฉายในปี พ.ศ. 2567 กำกับโดย พสิษฐ์ ปณิธิจรูญโรจน์และนำแสดงโดย นาธาน บาร์ทลิง จาตุรงค์ พาโพธิ์ และ ปวรวรรณ วีระภุชงค์
เรื่องย่อ.
ลูกจ้างค่าแรงขั้นต่ำลูกครึ่งไทยต้องการกลับบ้านเกิดไปพักผ่อนกับครอบครัวในช่วงวันหยุดยาว นิคใช้เงินเก็บและเงินโบนัสจากนายจ้างซื้อตั๋วรถ VIP หนึ่งใบ จุดหมายปลายทางเหมือนกับทุกปีที่ผ่านมา แต่การเดินทางกลับบ้านของนิคในครั้งนี้ มีหญิงชราลึกลับที่มีร่างกายส่งกลิ่นเหม็นเหมือนศพตลอดเวลาขึ้นรถทัวร์ พร้อมกับผู้โดยสารคนอื่น ๆ ไปด้วยหญิงชราเสียชีวิตระหว่างการเดินทาง และเธอได้ลุกขึ้นไล่ฆ่าผู้โดยสารในรถ ความโกลาหลจึงเกิดขึ้น โดยพวกเขาจะต้องรอดไปถึงจุดหมายปลายทาง
งานสร้าง.
อาริยา ฟิล์ม ผู้สร้างภาพยนตร์นี้ เคยสร้างภาพยนตร์ในแนวสยองขวัญ เช่น "เรือนขังผี" และ "นะหน้าทอง" มาก่อน จุดเด่นสำคัญของภาพยนตร์คือนักแสดงที่เป็นการรวมยูทูบเบอร์ไว้ในภาพยนตร์ ประกอบไปด้วยมายเมทเนท, แจ็กแปปโฮ, เอวา ปวรวรรณ, แบงค์ปิ, ลุงโทนี่หน้าฮี, มาริโอ้โจ๊ก, มิ้นท์ วรัญช์รักษ์, เพลง พัชร์สิชา, เบลล่าวิถีไท และ ชีสเค้ก จริยา เป็นต้น
คำวิจารณ์.
อาริยา ฟิล์ม ได้โพสต์คำเตือนว่าอาจดำเนินคดีทางกฎหมายกับผู้ที่วิจารณ์ภาพยนตร์นี้อย่างไม่สร้างสรรค์
รายชื่อผู้ให้บริการแอร์บัส เอ220

ณ เดือนสิงหาคม ค.ศ. 2024 มีผู้ให้บริการเครื่องบินตระกูลแอร์บัส เอ220 ทั้งหมด 354 ลำใน 20 สายการบิน และที่ไม่ทราบอีกหนึ่งราย โดยเป็น -100 จำนวน 64 ลำและ -300 จำนวน 290 ลำ
แพ็ก ซ็อง-ช็อล

แพ็ก ซ็อง-ช็อล (เกาหลี: ; เกิดเมื่อวันที่ 10 มีนาคม ค.ศ. 1999) เป็นนายแบบและนักแสดงชาวเกาหลีใต้ เขาเป็นที่รู้จักเป็นอย่างดีจากภาพยนตร์เรื่อง "เทลมีแดตยูเลิฟมี" (2023–2024)
อาชีพ.
แพ็ก ซ็อง-ช็อล เปิดตัวเป็นนายแบบครั้งแรกในงาน Seoul Fashion Week ฤดูใบไม้ร่วง/ฤดูหนาว ปี ค.ศ. 2019 และเริ่มต้นอาชีพนักแสดงในปี ค.ศ. 2021 กับซีรีส์ละครโทรทัศน์ของเครือข่ายสตรีมมิ่ง Kakao TV เรื่อง How to Be Thirty เขาเป็นที่รู้จักมากที่สุดจากการรับบทเป็น ชา จิน-อู ในซีรีส์ละครโทรทัศน์ Tell Me That You Love Me ซึ่งจบลงในเดือนมกราคม ค.ศ. 2024
ตามบทสัมภาษณ์ของ OSEN เมื่อวันที่ 30 เมษายน ค.ศ. 2024 แพ็กได้เซ็นสัญญาเอกซ์คลูซีฟกับ KN Studio
พัก ซัง-นัม

พัก ซัง-นัม (เกาหลี: ; เกิดเมื่อวันที่ 29 มกราคม 1994) เป็นนักแสดงชาวเกาหลีใต้ภายใต้สังกัด Mask Studio
อาชีพ.
เมื่อวันที่ 15 พฤษภาคม ค.ศ. 2018 พัก ซัง-นัม ได้เซ็นสัญญาเอ็กซ์คลูซีฟกับ SidusHQ
ก่อนหน้านี้เขาเคยปรากฏตัวในผลงานต่าง ๆ เช่น ละครโทรทัศน์เรื่อง "สาวไส วัยว้าวุ่น" (2016), "เธอคือรักที่ผลิบาน" (2021), "ตำรวจ มือใหม่" (2022), ซีรีส์เว็บดราม่าเรื่อง "Twenty Twenty" (2020), "Scripting Your Destiny" (2021) และ "Josee, the Tiger and the Fish" 
เมื่อวันที่ 19 กุมภาพันธ์ ค.ศ. 2024 Mask Studio ได้ประกาศข่าวการเซ็นสัญญาเอ็กซ์คลูซีฟกับพัก ซัง-นัม
ทัทเธนัย

ทัทเธนัย (หรือ ทัทนัย หรือ ซีซินเนส; "Tattǝnay"; #เปลี่ยนทาง "Tâttannu" หรือ 𒋺𒄨𒉡 "Tattannu") เป็นตัวละครในพระคัมภีร์ไบเบิลและผู้ว่าราชการมณฑลทางตะวันตกของแม่น้ำยูเฟรติสของเปอร์เซียในสมัยเศรุบบาเบลและรัชสมัยดาไรอัสที่ 1
เขาเป็นที่รู้จักจากการตั้งคำถามแก่พระเจ้าดาไรอัสในเรื่องการสร้างวิหารพระผู้เป็นเจ้า พระผู้เป็นเจ้าของอิสราเอลใหม่ โดยทั่วไปเป็นมิตรต่อชาวยิว การสร้างวิหารใหม่อีกครั้งนำโดยโยชูวา บุตรของโยซาดัก และเศรุบบาเบล บุตรของเชอัลทิเอล และได้รับพระราชทานจากพระเจ้าไซรัสที่ 1 ทัทเธนัยเขียนถึงพระเจ้าดาไรอัสเพื่อถามว่าข้อความเหล่านี้เป็นจริงหรือไม่ จากนั้นพระเจ้าดาไรอัสทรงเขียนพระราชสาส์นยืนยันว่าเป็นจริง ในพระราชสาส์น พระองค์ขอให้ประชาชนทำทุกวิถีทางเพื่อสนับสนุนการสร้างใหม่ในด้านการเงิน และไม่ทำอะไรเป็นการขัดขวางดังกล่าว มิเช่นนั้นจะต้องได้รับการลงโทษรุนแรง
จารึกคูนิฟอร์มบาบิโลน.
แผ่นจารึกคูนิฟอร์มจำนวนหนึ่งซึ่งมีชื่อทัทเธนัยคงหลงเหลืออยู่ โดยเป็นส่วนหนึ่งของเอกสารที่อาจเป็นเอกสารประจำครอบครัว แผ่นจารึกที่เชื่อมโยงสมาชิกคนหนึ่งในครอบครัวนี้กับตัวละครในพระคัมภีร์คือตั๋วสัญญาใช้เงิน ซึ่งลงวันที่ในปีที่ 20 ของรัชสมัยดาไรอัสที่ 1 หรือ 502 ปีก่อน ค.ศ. โดยระบุว่าพยานในการทำธุรกรรมครั้งนี้คือคนรับใช้ของ “"ตัตตันนู ผู้ว่าราชการตรงข้ามแม่น้ำ"” แผ่นดินเหนียวนี้สืบอายุอย่างแน่นอนได้ถึงวันที่ 5 มิถุนายน 502 ปีก่อน ค.ศ.
อับดุลฟัตตาห์ อัสซีซี

อับดุลฟัตตาห์ อัสซีซี (เกิด 19 พฤศจิกายน ค.ศ. 1954) เป็นนักการเมืองและอดีตนายทหารชาวอียิปต์ซึ่งดำรงตำแหน่งประธานาธิบดีคนที่หกและคนปัจจุบันของอียิปต์ตั้งแต่ ค.ศ. 2014 โดยก่อนการลาออกจากราชการในตำแหน่งจอมพลของกองทัพอียิปต์ อัสซีซีเคยดำรงตำแหน่งรองนายกรัฐมนตรีอียิปต์ระหว่าง ค.ศ. 2013 ถึง ค.ศ. 2014, รัฐมนตรีว่าการกระทรวงกลาโหมระหว่าง ค.ศ. 2012 ถึง ค.ศ. 2013 และผู้อำนวยการหน่วยข่าวกรองทางทหารของอียิปต์ระหว่าง ค.ศ. 2010 ถึง ค.ศ. 2012 อัสซีซีได้รับการเลื่อนยศเป็นจอมพลในเดือนมกราคม ค.ศ. 2014
หลังจากการปฏิวัติอียิปต์ใน ค.ศ. 2011 และการเลือกตั้งมุฮัมมัด มุรซีเป็นประธานาธิบดีอียิปต์ อัสซีซีได้รับการแต่งตั้งเป็นรัฐมนตรีว่าการกระทรวงกลาโหมโดยมุรซีเมื่อวันที่ 12 สิงหาคม ค.ศ. 2012 และต่อมาอัสซีซีได้รับการแต่งตั้งเป็นผู้บัญชาการทหารสูงสุดของกองทัพอียิปต์ อัสซีซีมีส่วนเกี่ยวข้องในการก่อการรัฐประหารต่อประธานาธิบดีมุรซีเมื่อวันที่ 3 กรกฎาคม ค.ศ. 2013 เพื่อตอบสนองต่อการประท้วงต่อต้านการปกครองของมุรซี มุรซีถูกแทนที่โดยประธานาธิบดีรักษาการ (อัดลี มันศูร) ซึ่งแต่งตั้งคณะรัฐมนตรีชุดใหม่ การเดินขบวนประท้วงและการปะทะกันอย่างรุนแรงระหว่างผู้สนับสนุนมอร์ซีและกองกำลังรักษาความปลอดภัยส่งผลให้เกิดการสลายการชุมนุมของผู้สนับสนุนมุรซีในเดือนสิงหาคม ค.ศ. 2013 ซึ่งส่งผลให้เกิดการปะทะกันอย่างรุนแรงจนมีผู้เสียชีวิตจำนวนมาก
วันที่ 26 มีนาคม ค.ศ. 2014 อัสซีซีได้ลาออกจากราชการทหารและประกาศว่าเขาจะลงสมัครเป็นผู้สมัครในการเลือกตั้งประธานาธิบดี ค.ศ. 2014 ซึ่งจัดขึ้นระหว่างวันที่ 26–28 พฤษภาคมของปีเดียวกัน ผลการเลือกตั้งปรากฏว่าอัสซีซีได้รับชัยชนะอย่างถล่มทลายด้วยคะแนนเสียงร้อยละ 97 และอัสซีซีเข้ารับตำแหน่งประธานาธิบดีอียิปต์เมื่อวันที่ 8 มิถุนายน ค.ศ. 2014
เขาเข้ารับตำแหน่งประธานาธิบดีเป็นสมัยที่สามเมื่อวันที่ 2 เมษายน ค.ศ. 2024 หลังจากได้รับชัยชนะในการเลือกตั้งประธานาธิบดีเมื่อ ค.ศ. 2023
เอสวี.ลีก

เอสวี.ลีก (SV.LEAGUE) หรือ ไดโดไลฟ์ เอสวี.ลีก (Daido Life SV.League) ตามชื่อผู้สนับสนุน เป็นลีกวอลเลย์บอลกึ่งอาชีพของประเทศญี่ปุ่นซึ่งมีกำหนดเริ่มฤดูกาลแรกในเดือนตุลาคม ค.ศ. 2024 และจะเป็นลีกวอลเลย์บอลสูงสุดของประเทศญี่ปุ่นแทน วี.ลีก ดิวิชัน 1 ภายใต้การบริหารของเจเนรัล อินคอร์ปอเรเต็ด แอสโซซิเอชัน เอสวี.ลีก  (เปลี่ยนชื่อจากเจแปนวอลเลย์บอลลีกเมื่อวันที่ 1 กรกฎาคม ค.ศ. 2024)
โดยลีกก่อนหน้านี้ลีกวอลเลย์บอลของประเทศญี่ปุ่นถูกก่อตั้งขึ้นในปี ค.ศ. 1994 ในชื่อ วี.ลีก  หลังจากนั้นได้รับการปรับโครงสร้างใหม่เป็น วี.พรีเมียร์ลีก  ในปี ค.ศ. 2006 และปรับโครงสร้างใหม่อีกครั้งเป็น วี.ลีก  ในปี ค.ศ. 2018
ในเดือนเมษายน ค.ศ. 2023 มีการตัดสินใจว่าลีกดิวิชัน 1 ใหม่จะใช้ชื่อว่า เอสวี.ลีก "(SV.LEAGUE)" และลีกดิวิชัน 2 จะใช้ชื่อว่า วี.ลีก "(V.LEAGUE)" โดยตัวอักษร "S" ใน SV.LEAGUE ย่อมาจาก "Strong, Spread และ Society"
วัดศาลาลอย (อำเภอเมืองสุรินทร์)

วัดศาลาลอย เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่ที่ตำบลในเมือง อำเภอเมืองสุรินทร์ จังหวัดสุรินทร์ ที่ดินตั้งวัดมีเนื้อที่ 12 ไร่ 3 งาน 83 ตารางวา และเป็นสำนักปฏิบัติธรรมประจำจังหวัดสุรินทร์ แห่งที่ 1 ปัจจุบันมี พระครูปลัดสุวัฒนอุดมคุณ (บุญชอบ ปุญญสาทโร) เป็นผู้รักษาการแทนเจ้าอาวาสพระอารามหลวง
วัดศาลาลอยเป็นวัดเก่าแก่ ไม่ปรากฏหลักฐานการสร้าง แต่ระบุการตั้งวัดเมื่อ พ.ศ. 2442 และเมื่อวันที่ 10 กรกฎาคม พ.ศ. 2533 ทรงพระกรุณาโปรดเกล้าฯ ยกวัดศาลาลอยเป็นวัดพระอารามหลวง ชั้นตรีชนิดสามัญ ได้รับพระราชทานวิสุงคามสีมา เมื่อ พ.ศ. 2479 เขตวิสุงคามสีมา กว้าง 20 เมตร ยาว 40 เมตร พ.ศ. 2532 เป็นวัดพัฒนาตัวอย่างของกรมการศาสนา พ.ศ. 2533 เป็นวัดพัฒนาตัวอย่างดีเด่นของกรมการศาสนา ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2490 โรงเรียนพระปริยัติธรรมแผนกบาลี เปิดสอนเมื่อ พ.ศ. 2492 โรงเรียนพระปริยัติธรรมแผนกธรรมสามัญ เปิดสอนเมื่อ พ.ศ. 2524 ศูนย์ศึกษาพระพุทธศาสนาวันอาทิตย์ เปิดสอนเมื่อ พ.ศ. 2523 และศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2533
อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 18 เมตร กุฏิสงฆ์ จำนวน 10 หลัง เป็นอาคารไม้ 4 หลัง ครึ่งตึกครึ่งไม้ 2 หลัง และตึก 4 หลัง ศาลาการเปรียญ กว้าง 16 เมตร ยาง 32 เมตร สร้างเมื่อ พ.ศ. 2535 ศาลาเอนกประสงค์ กว้าง 18 เมตร ยาว 26 เมตร และศาลาบำเพ็ญกุศล จำนวน 2 หลัง สร้างด้วยคอนกรีต ปูชนียวัตถุ มีพระประธานประดิษฐานกลางวัด มีนามว่า "พระพุทธชินบัญชร"
รอเบิร์ต สตอมเบิร์ก

รอเบิร์ต สตรอมเบิร์ก  เป็นนักออกแบบสเปเชียลเอฟเฟกต์และผู้สร้างภาพยนตร์ชาวอเมริกัน ผลงานของสตรอมเบิร์กรวมถึงภาพยนตร์เรื่อง "อวตาร" ของเจมส์ แคเมรอน, "อลิซในแดนมหัศจรรย์" ของทิม เบอร์ตัน และ "ออซ มหัศจรรย์พ่อมดผู้ยิ่งใหญ่" ของแซม ไรมี เขาประเดิมผลงานการกำกับของเขาด้วยภาพยนตร์ของดิสนีย์ปี 2014 เรื่อง "มาเลฟิเซนต์ กำเนิดนางฟ้าปีศาจ" ซึ่งเป็นการพลิกโฉมตัวร้ายผู้โด่งดังของดิสนีย์
ประวัติ.
โรเบิร์ต สตรอมเบิร์กเริ่มต้นอาชีพในวงการภาพยนตร์ในช่วงทศวรรษที่ 1990 เขาเริ่มทำงานในตำแหน่งต่าง ๆ เช่น นักออกแบบฉากและผู้เชี่ยวชาญด้านเทคนิคพิเศษ ก่อนที่จะได้รับการยอมรับอย่างกว้างขวางจากงานออกแบบฉากในภาพยนตร์เรื่อง "อวตาร" (2009) และ "มาเลฟิเซนต์ กำเนิดนางฟ้าปีศาจ" (2014)
ชีวิตส่วนตัว.
โรเบิร์ต สตรอมเบิร์ก จบการศึกษาจากโรงเรียนมัธยมคาร์ลสแบด (Carlsbad High School) ในปี 1983 และเข้าเรียนที่วิทยาลัยพาลาโม (Palomar College) ก่อนจะสำเร็จการศึกษาจากสถาบันศิลปะแห่งแคลิฟอร์เนีย (California Institute of the Arts หรือ Cal Arts) 
สตรอมเบิร์กเป็นลุงของสมาชิกวง Emblem3 อย่าง คีตัน สตรอมเบิร์ก และ เวสลีย์ สตรอมเบิร์ก
เภกุลีวิยา

เภกุลีวิยา (Bhekuli Biya หรือชื่ออื่น มันทูกปรินัย; Mandooka Parinaya และ พางครพิเย; Banger Biye) หรือรู้จักในชื่อ งานแต่งงานกบ เป็นธรรมเนียมปฏิบัติดั้งเดิมที่มีที่มาจากรัฐอัสสัม ประเทศอินเดีย โดยปฏิบัติในระหว่างฤดูแล้งเพื่อเป็นพิธีเรียกฝน ตามธรรมเนียมชาวอัสสัม มีมุขปาฐะว่าครั้งหนึ่งชาวนาเคยถามหมู่เมฆว่าทำไมไม่มีฝนเลย หมู่เมฆตอบว่าฝนไม่ตกเพราะกบไม่ร้อง ฤดูมรสุมถือเป็นฤดูหาคู่ของกบ และเมื่อกบร้องเพื่อหาคู่ก็จะทำให้มีฝน กบร้องจึงมีความสัมพันธ์กับการมีฝน
พิธีกรรมนี้ถือเป็นส่วนหนึ่งที่สำคัญของวัฒนธรรมอัสสัม และมีขึ้นเพื่อให้เทพเจ้าแห่งฝน พระวรุณ พึงพอใจและประทานฝนให้
โดยทั่วไปผู้อาวุโสหรือนักบวชประจำหมู่บ้านจะเป็นผู้ประกอบพิธีนี้ กบสองตัวจะถูกจับมาทำความสะอาดและแต่งตัวด้วยชุดแต่งงานแบบธรรมเนียมของอัสสัม จับนั่งบนบัลลังก์และมัดเข้าด้วยกันโดยใช้ด้ายแดง จากนั้นนักบวชจะประกอบพิธีปูชาให้เทพเจ้าแห่งในอวยพร จากนั้นจะนำผงสีแดงชาดมาป้ายบนหน้าผากของกบตัวเมียเพื่อเป็นการบ่งบอกว่ากบตัวนี้มีคู่ครองแล้ว เมื่อสิ้นสุดพิธี กบทั้งสองจะนำไปปล่อยลงแหล่งน้ำ และเชื่อกันว่ากบทั้งสองจะคงอยู่เป็นคู่กัน และถ้ามีฝนตามมาก็จะหมายความว่าเทพเจ้าแห่งฝนพึงพอใจ
ศัพทมูล.
คำว่น "เภกุลี" เป็นคำภาษาอัสสัมแปลว่า กบ "วียา" แปลว่าการแต่งงาน ชื่อเภกุลีวียาจึงแปลว่าการแต่งงานกบ
พิธีหย่ากบ.
ระหว่างอุทกภัยใหญ่ในปี 2019 ในเมืองโภปาลได้มีการจัดพิธีหย่ากบขึ้นโดยใช้กบดินเผาสองตัวแยกออกจากกัน พิธีนี้จัดโดยกลุ่มฮินดูท้องถิ่น โอมศิวเสวศากติมณฑล (Om Shiva Sewa Shakti Mandal) โดยหวังว่าพิธีนี้จะทำให้ฝนลดน้อยลง
ซินเกวตอร์รี

ซินเกวตอร์รี ("ห้าหอ"; ฟึนฟ์ทัวร์เมอ,) เป็นธรณีสัณฐานในเทือกเขานูโวเลาในแถบอัมเปซเซเนของเทือกเขาโดโลไมต์ตะวันออก ทางเหนือต่อซันวีโตดีกาโดเร และใต้ต่อกอร์ตีนาดัมเปซโซ
หินทั้งห้า “หอคอย” ที่ประกอบกันเป็นซินเกวตอร์รี คือ
บนซินเกวตอร์รีมีรีฟูโจ (กระท่อมบนเชา) สองแห่ง คือ รีฟูโจซินเกวตอร์รี (Rifugio Cinque Torri, ความสูง 2,137 เมตร) และ รีฟูโจซโกลียัตโตลี (Rifugio Scoiattoli, ความสูง 2,255 เมตร)
วัดพิศาลรัญญาวาส

วัดพิศาลรัญญาวาส เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลหนองบัว อำเภอเมืองหนองบัวลำภู จังหวัดหนองบัวลำภู มีที่ดินตั้งวัดเนื้อที่ 36 ไร่ 62 ตารางวา
วัดพิศาลรัญญาวาสสร้างเมื่อ พ.ศ. 2483 โดยชาวบ้านจิก บ้านเหล่า จังหวัดอุดรธานี ได้อพยพมาและได้จัดหาที่ดินสร้างวัดประจำหมู่บ้าน เริ่มแรกดำเนินการเป็นสำนักสงฆ์ ต่อมา พ.ศ. 2486 ได้ร่วมกันสร้างศาลาโรงธรรมและกุฏิสงฆ์ จำนวน 3 หลัง และได้เรียกชื่อวัดนี้ว่า "วัดพิศาลรัญญาวาส" ตามชื่อของเจ้าอาวาสรูปแรก คือ พระพิศาลคณานุกิจ ได้รับพระราชทานวิสุงคามสีมา เมื่อ 9 กุมภาพันธ์ พ.ศ. 2504 และยกฐานะเป็นพระอารามหลวงชั้นตรี ชนิดสามัญ เมื่อ 22 มีนาคม พ.ศ. 2543
อาคารเสนาสนะประกอบด้วย พระอุโบสถ อาคารคอนกรีตเสริมเหล็ก หลังคาลด 2 ชั้น มุงกระเบื้องเคลือบ ภายในประดิษฐานพระประธานนามว่า "หลวงพ่อสุโขทัย" พระเจดีย์สูง 18 เมตร กว้าง 6 เมตร ยาว 6 เมตร สร้างเมื่อ พ.ศ. 2539 ภายในบรรจุพระบรมสารีริกธาตุและประดิษฐานพระพุทธรูปหลวงพ่อองค์ดำซึ่งจำลองมาจากเมืองนาลันทา ประเทศอินเดีย
ชาลส์ ฮอร์แมน

ชาลส์ เอ็ดมันด์ ลาซาร์ ฮอร์แมน (15 พฤษภาคม 1942 – 19 กันยายน 1973) เป็นนักหนังสือพิมพ์และนักสร้างภาพยนตร์สาครดีชาวอเมริกัน เขาถูกประหารชีวิตในประเทศชิลีหลังเกิดรัฐประหารในปี 1973 ที่นำโดยนายพล เอากุสโต ปิโนเชต์ ที่โค้นล้มรัฐบาลสังคมนิยมของซัลบาดอร์ อาเญนเด ที่มาจากการเลือกตั้ง การเสียชีวิตของฮอร์แมนเป็นประเด็นที่นำไปสร้างภาพยนตร์ปี 1982 กำกับโดยคอสตา-กัฟรัส เรื่อง "มิสซิง" ที่ซึ่งบทของฮอร์แมนนำแสดงโดยจอห์น เชีย
ในเดือนมิถุนายน 2014 ศาลในชิลีตัดสินว่ารัฐบาลสหรัฐมีบทบาทสำคัญในการฆาตกรรมฮอร์แมน ในเดือนมกราคม 2015 อดีตเจ้าหน้าที่หน่วยข่าวกรองของชิลีในรัฐบาลคณะรัฐประหารถูกตัดสินว่ามีความผิดฐานฆาตกรรมชายสัญชาติอเมริกันสองคนซึ่งคือ ชาลส์ ฮอร์แมน และ แฟรงก์ เทอรุจจี หลังเกิดการรัฐประหาร
ชีวิตในประเทศชิลี.
ขณะเกิดการรัฐประหาร ฮอร์แมนอยู่ที่เมืองชายฝั่ง วีญาเดลมาร์ ใกล้กับท่าวัลปาราอีโซ ซึ่งเป็นฐานที่มั่นสำคัญของกลุ่มวางแผนการรัฐประหารจากทั้งสหรัฐกับชิลี เจ้าห้นาที่สหรัฐในเวลานั้นตั้งข้อสงสัยวว่าฮอรืแมนน่าจะหลงเชื่อเป็นเหยื่อของ "ความหวาดระแวงแบบคนชิลี" (Chilean paranoia) แต่ก็ไม่ได้ยุ่งเกี่ยวอะไรด้วย เป็นไปได้ยากมากว่าฮอร์แมนจะถูกสังหารชิลีโดยปราศจากการรู้เห็นหรือคำอนุญาตจากซีไอเอ ตามที่ระบุในเอกสารที่ปล่อยในปี 1999 ภายใต้รัฐบัญญัติเสรีภาพข้อมูล ในตอนแรกที่เขาหายตัวไป ความพยายามจากทั้งภรรยา ครอบครัว และมิตรสหายของเขาในตอนแรกที่จะตามหาตัวของเขาถูกตอบรับจากสถาทูตสหรัฐในซันติอาโกด้วยความพยายามบ่ายเบี่ยงไม่ตอบคำถามหรือช่วยเหลือโดยตรง
ในวันที่ 16 กันยายน 1973 หกวันหลังการรัฐประหาร ฮอร์แมนถูกจับกุมโดยทหารชิลี และพาตัวไปยังสนามกีฬาแห่งชาติในซันติอาโก ซึ่งแปรสภาพมาเป็นค่ายกักกันนักโทษทางการเมือง นักโทษในสนามกีฬาแห่งชาติถูกสอลสวนและซ้อมทรมาน จำนวนมากถูกประหารชีวิตที่นี่ เจ้าหน้าที่ของสหรัฐไม่ทราบเลยว่าร่างของฮอร์แมนอยู่ที่ไหนเป็นเวลาเกือบเดือนนับตั้งแต่เขาถูกประหารชีวิตในสนามกีฬาแห่งชาติ ต่อมาจึงเป็นที่ทราบว่าเขาถูกประหารชีวิตในวันที่ 19 กันยายน และร่างของเขาถูกฝังอยู่ในผนังของสนามกีฬา นักหนังสือพิมพ์ชาวอเมริกันอีกคน แฟรงก์ เทอรุจจี ก็เสียชีวิตในสถานการณ์คล้ายคลึงกันกับเขา
ร่างของเขาถูกส่งกลับสหรัฐ 7 เดือนหลังการพบศพ ทำให้การผ่าชันสูตรพลิกศพเป็นไปไม่ได้
บันทึกของสหรัฐ.
เป็นเวลาอีกหลายปีนับจากการเสียชีวิตของฮอร์แมนที่รัฐบาลสหรัฐยืนกรานปฏิเสธบทบาทในกรณีนี้ กระทั่งเดือนตุลาคม 1999 รัฐบาลสหรัฐปล่อยเอกสารที่ยอมรับว่าเจ้าหน้าที่ของซีไอเออาจมีส่วนร่วมโดยไม่ได้ตั้งใจในการสังหารฮอร์แมน บันทึกของกระทรวงต่างประเทศ ระบุวันที่ 25 สิงหาคม 1976 ได้รับการเปิดเผยสู่สาธารณัในวันที่ 8 ตุลารม 1999 พรอ้มกับเอกสารอื่นอีก 1,100 ฉบับซึ่งมีเนื้อหาเกี่ยวกับบทบาทของสหรัฐก่อนการรัฐประหาร
ในบันทึกที่เขียนโดยเจ้าหน้าที่กระทรวงการต่างประเทศสามคน รูดี ฟิมเบรส (Rudy Fimbres), อาร์ เอส ดริสคอลลี (R.S. Driscolle) และ ดับเบิลยู วี รอเบิร์ตสัน (W.V. Robertson) จั่วหัวถึง แฮรี ชเลาเดอมัน (Harry Schlaudeman) ซึ่งเป็นเจ้าหน้าที่ระดับสูงของสหรัฐในแผนกละตินอเมริกาของกระทรวง เขียนบรรยายถึงกรณีของฮอร์แมนว่า "น่ารำคาญ" (bothersome) และระบุว่าซีไอเอมีส่วนในการเสียชีวิตของฮอร์แมนจากความบกพร่องในการใส่ใจ หรือแย่กว่านั้น คือไปมีส่วนให้เกิดโดยอ้อม ("negligence on our part, or worse, complicity in Horman's death.") และระบุให้กระทรวงทำการปฏิเสธข้อกล่าวหาเกี่ยวกับกรณีนี้ แม้ว่าบ้อกล่าวหานี้จะเป็นจริง
กลุ่มทัพ B

กลุ่มทัพ B  เป็นชื่อของกลุ่มทัพสี่กลุ่มของกองทัพบกเยอรมันที่ได้เข้าร่วมปฏิบัติการในช่วงสงครามโลกครั้งที่สอง
กลุ่มทัพ B หน่วยแรกก่อตั้งขึ้นเมื่อวันที่ 12 ตุลาคม 1939 (เดิมคือกลุ่มทัพเหนือซึ่งเคยบุกยึดในโปแลนด์ และถูกเปลี่ยนชื่อเป็นกลุ่มทัพ B) ผู้บัญชาการคนแรกคือพลเอกอาวุโสเฟดอร์ ฟ็อน บ็อค กลุ่มทัพนี้มีส่วนร่วมในยุทธการที่ฝรั่งเศส โดยรับผิดชอบส่วนหนึ่งของการบุกเบลเยียมและการบุกเนเธอร์แลนด์ส่วนใหญ่ ในช่วงสุดท้ายของการรบ (“กรณีแดง”) กลุ่มทัพ B ได้รุกไปทางปีกขวาของเยอรมัน มุ่งหน้าไปยังแม่น้ำซอม กรุงปารีส และชายแดนฝรั่งเศส-สเปน ต่อมาหลังจากวันที่ 16 สิงหาคม 1940 กลุ่มทัพนี้ได้ถูกส่งไปยังปรัสเซียตะวันออกและโปแลนด์ที่ถูกยึดครองโดยเยอรมัน เมื่อปฏิบัติการบาร์บาร็อสซา เริ่มขึ้นในวันที่ 22 มิถุนายน 1941 กลุ่มทัพ B ถูกเปลี่ยนชื่อเป็น “กลุ่มทัพกลาง” ในวันเดียวกัน
กลุ่มทัพ B หน่วยที่สอง เกิดขึ้นเมื่อวันที่ 9 กรกฎาคม 1942 เมื่อกลุ่มทัพใต้ถูกแบ่งส่วนออกเป็นสองกลุ่มทัพ ได้แก่ กลุ่มทัพ A และกลุ่มทัพ B ในการนี้ กลุ่มทัพ B รับผิดชอบปีกเหนือในการโจมตีของเยอรมันในฤดูร้อนปี 1942 โดยมุ่งหน้าไปยังแม่น้ำโวลก้าและแหล่งน้ำมันในคอเคซัส ต่อมาในวันที่ 21 พฤศจิกายน 1942 กลุ่มทัพนี้ถูกกองทัพแดงโจมตีอย่างหนักในปฏิบัติการยูเรนัส และถูกล้อมในยุทธการที่สตาลินกราด ซึ่งสิ้นสุดลงด้วยความพ่ายแพ้และความพินาศของกองทัพที่ 6 ของเยอรมันที่ติดอยู่ในเมือง กลุ่มทัพ B มีกำลังลดลงเมื่อมีก่อตั้งกลุ่มทัพดอน ซึ่งใช้กำลังจากกลุ่มทัพ A และกลุ่มทัพ B เพื่อบรรเทาวิกฤติที่สตาลินกราด หลังจากถูกกดดันเพิ่มเติมจากการโจมตีของโซเวียตในยุทธการที่โวโรเนจ–คาร์คอฟในเดือนมกราคม 1943 ท้ายที่สุด กลุ่มทัพ B สูญเสียหนักและถูกยุบเมื่อวันที่ 9 กุมภาพันธ์ 1943 กำลังพลที่เหลือถูกโอนให้แก่กลุ่มทัพกลางและกลุ่มทัพใต้ที่ก่อตั้งขึ้นใหม่ (เดิมคือกลุ่มทัพดอน)
กลุ่มทัพ B หน่วยที่สาม ก่อตั้งขึ้นเมื่อวันที่ 19 กรกฎาคม 1943 โดยใช้กำลังพลจากกลุ่มทัพ B เดิมและหน่วยเฉพาะกิจร็อมเมิล (Arbeitsstab Rommel) และถูกส่งไปยังอิตาลีตอนเหนือ โดยที่คณะบัญชาการนี้ถูกใช้เพื่อก่อตั้ง กองบัญชาการใหญ่เขตตะวันตกเฉียงใต้ (“กลุ่มทัพ C”) ในวันที่ 26 พฤศจิกายน 1943
กุณาลสถูป

กุณาลสถูป (Kunala Stupa) เป็นสถูปและอารามพุทธสมัยกุษาณตั้งอยู่ทางตะวันออกเฉียงใต้ของตักศิลา บนเนินเขาความสูง 200 เมตร ไม่ไกลจากซีร์กัปในแคว้นปัญจาบ ประเทศปากีสถาน ในปัจจุบัน คาดว่าอายุราวศตวรรษที่ 2 
ชื่อสถูปนี้ตั้งตามเจ้าชายกุณาละ บุตรของพระเจ้าอโศก เจ้าชายกุณาละถูกมเหสีคนหนึ่งของพระเจ้าอโศกทำร้ายดวงตาจนสูญเสียการมองเห็น ท้ายที่สุดเจ้าชายได้รับการรักษาดวงตาจากแพทย์ในตักศิลา การเดินทางมายังสถูปนี้จึงเชื่อกันว่าจะช่วยรักษาโรคทางตาและการมองเห็นได้
ปรากฏกุณาลสถูปในบันทีกของพระถังซัมจั๋งซึ่งเคยเดินทางมาถึงที่นี่ด้วยเช่นกัน
สมอร์

สมอร์ (หรือ smore, ออกเสียง หรือ) เป็นขนมหวานที่ประกอบด้วยมาร์ชแมลโลว์ย่างและช็อกโกแลตประกบกันระหว่างเกรแฮมแคร็กเกอร์สองชิ้น สมอร์เป็นที่นิยมในสหรัฐ, แคนาดา และสหราชอาณาจักร โดยดั้งเดิมแล้วมักทำเหนือกองไฟ
ศัพทมูลและที่มา.
"สมอร์" เป็นรูปย่อของวลี "ซัมมอร์" (some more; อีกนิดนึง) ปรากฏหลักฐานสูตรอาหารในการทำสมอร์ในตำราอาหาร มาร์ชแมลโลว์ในกองไฟ (Campfire Marshmallows) จากต้นคริสต์ทศวรรษ 1920 ในนั้นเรียกชื่อว่า "แซนด์วิชเกรแฮมแคร็กเกอร์" (Graham Cracker Sandwich) และระบุว่าขนมนี้เป็นที่นิยมอยู่แล้วทั้งในลูกเสือและเนตรนารีของสหรัฐ ในปี ค.ศ. 1927 ปรากฏสูตรอาหารสำหรับ "ซัมมอร์" (Some More) ใน "Tramping and Trailing with the Girl Scouts" (เดินเท้าและเดินทางไปกับเนตรนารี) และปรากฏสูตรอาหารในหนังสือพิมพ์เก่าแก่ที่สุดย้อนไปได้ถึงในปี ค.ศ. 1925 
รูปย่นย่อเหลือเพียง "สมอร์" (s'more) ปรากฏพร้อมกับสูตรอาหารที่ใช้ชื่อนี้ในชิ้นงานตีพิมพ์ปี ค.ศ. 1938 ในตำราอาหารจากปี ค.ศ. 1957 ของเบตตี คร็อกเกอร์ ปรากฏสูตรอาหารสำหรับขนมชื่อสมอร์เช่นกัน
เกรแฮมแคร็กเกอร์

เกรแฮมแคร็กเกอร์ (ออกเสียงว่า เกรแอม หรือ แกรม ในสหรัฐ) เป็นแคร็กเกอร์รสหวานที่ทำมาจากแป้งเกรแฮม และมีที่มาจากสหรัฐอเมริกาในกลางศตวรรษที่ 19 โดยเริ่มมีพัฒนาการทางการค้าตั้งแต่ปี 1880 โดยทั่วไปบริโภคในฐานะขนม หรือใช้เป์นส่วนหนึ่งของขนมอื่น เช่นเป็น ขอบแคร็กเกอร์สำหรับพายและชีสเค้ก
ประวัติศาสตร์.
เกรแฮมแคร็กเกอร์ได้รับแรงบันดาลใจเริ่มแรกมาจากคำสอนของซิลเวสเตอร์ เกรแฮม สมาชิกขบวนการเทมเพอแรนซ์ในศตวรรษที่ 19 ที่เชื่อว่าการลดทอดสิ่งพึงใจและสิ่งกระตุ้นทั้งปวง รวมถึงการสำเร็จความใคร่ด้วยตนเอง ประกอบกับการทานอาหารเป็นมังสวิรัติโดยมีจานหลักคือแป้งที่สีเองอย่างหยาบในบ้าน เป็นวถีชีวิตที่พระเป็นเจ้าทรงประสงค์ให้มนุษย์ใช้ชีวิต และเชื่อว่าจ่วยให้มีสุขภาพดี เกรแฮมแคร็กเกอร์จึงถือกำเนิดขึ้นเป็นแคร็กเกอร์แป้งหยาบไร้รสชาติที่เกรแฮมเป็นผู้อบเอง
แคร็กเกอร์ไร้รสชาติ ไร้น้ำตาล กลายมาเป็นส่วนสำคัยของการทานอาหารแบบเกรแฮม (Graham diet) และมีการนำไปปฏิบัติอย่างแพร่หลายโดยเฉพาะระหว่างการระบาดของอหิวาห์ในปี 1826-1837#เปลี่ยนทาง #เปลี่ยนทาง #เปลี่ยนทาง นอกจากนี้ยังมีแป้งเกรแฮม และขนมปังเกรแฮม สร้างสรรค์ขึ้นสำหรับอาหารแบบเกรแฮม กระนั้นตัวเกรแฮมเองไม่ได้ทั้งเป็นผู้คิดค้นหรือได้กำไรจากผลิตภัณฑ์เหล่านี้เลย#เปลี่ยนทาง
เซไว

ซไว , เรียกอีกอย่างว่า ชาวิเก , เซเมียา และ ซันธะไก  เป็นประเภทของอาหารเส้นหมี่ ที่นิยมใน อินเดียในขณะที่โดยทั่วไปทำจากข้าวพันธุ์ที่ทำจากธัญพืชอาหารอื่น ๆ เช่นข้าวสาลีราคีและอื่น ๆ ก็สามารถพบได้เช่นกัน
เอสตาดิโอนาซิโอนัล ฆูลิโอ มาร์ติเนซ ปรานาโดส

เอสตาดิโอนาซิโอนัล ฆูลิโอ มาร์ติเนซ ปรานาโดส (ชื่อเดิม เอสตาดิโอนาซิโอนัล; Estadio Nacional) เป็นสนามกีฬาแห่งชาติของประเทศชิลี ตั้งอยู่ในเขตญูญัวของนครซันติอาโก เป็นสนามกีฬาที่มีขนาดใหญ่ที่สุดในประเทศชิลี ด้วยความจุอย่างเป็นทางการที่ 48,665 ที่นั่ง สนามกีฬารวมถึงพื้นที่โดยรอบขนาดรวม 62 เฮกตาร์ เป็นศูนย์กีฬาที่มีส่วนของสนามเทนนิส ศูนย์กีฬาทางน้ำ ยิมเนเซียม เวโลโดรม สนามบีเอ็มเอ็กซ์ เป็นต้น
สนามกีฬาเริ่มก่อสร้างในปี ค.ศ. 1937 และเปิดใช้งานในปี ค.ศ. 1938 สถาปัตยกรรมของสนามได้รับแรงบันดาลใจจากโอลึมพีอาชตาดีอ็อนในเบอร์ลิน ประเทศเยอรมนี ในอดีตสนามนี้เป็นที่จัดการแข่งขันกีฬาระหว่างประเทศ เช่น ฟุตบอลโลก 1962, แมตช์แชมป์แห่งแชมป์อเมริกาใต้ (แรงบันดาลใจของยูฟ่าแชมเปียนส์ลีก) อีกหลายนัด และแมตช์ของโกปาลิเบร์ตาโดเรส เช่นกัน 
สนามกีฬาเป็นที่รู้จักในประวัติศาสตร์ชิลีสมัยใหม่ในฐานะสถานที่กักขังหมู่, ทารุณกรรม และฆาตกรรมนอกกฎหมาย สำหรับรัฐบาลทหารของเอากุสโต ปิโนเชที่ขึ้นสู่ตำแหน่งจากการรัฐประหารในประเทศชิลี ค.ศ. 1973
ในปี ค.ศ. 2009 มีการวางแผนปรับปรุงสนามให้เป็นสมัยใหม่ โดยประธานาธิบดี มิเชลเล บาเชเล ได้กล่าวว่าแผนนี้จำช่วยผลักดันให้สนามนี้เป็นสนามที่เผ็นสมัยใหม่ที่สุดในอเมริกาใต้ ในแผนนี้ยังมีการวางแผนจะสร้างหลังคาคลุมสนามกีฬาทำให้สนามกงายเป็นสนามกีฬาในร่ม กระนั้นแผนนี้มาไม่ถึงขั้นตอนการสร้างจริง
วังลาโมเนดา

วังลาโมเนดา  หรือ ลาโมเนดา  เป็นที่ทำการอย่างเป็นทางการของประธานาธิบดีชิลี และเป็นสำนักงานของรัฐมนตรีมหาดไทย, สำนักเลขานุการประธานาธิบดี และ สำนักเลขานุการใหญ่แห่งรัฐบาล อาคารนี้ตั้งอยู่ในย่านดาวน์ทาวน์ของนครซันติอาโกในเขตพลเมือง (Civic District) กินพื้นที่หนึ่งช่วงถนน
ในสมัยอาณานิคม อาคารนี้สร้างขึ้นแรกเริ่มเพื่อใช้งานเป็นโรงกษาปณ์ ผลงานออกแบบโดยสถาปนิกชาวอิตาลี ฆัวกิน โตเอสกา ก่อสร้างระหว่างปี 1784 ถึง 1805 และใช้งานผลิตเหรียญกษาปณ์ตั้งแต่ปี 1814 จนยกเลิกการผลิตที่นี่ในปี 1929
ดาเนียล 1

ดาเนียล 1  เป็นบทแรกของหนังสือดาเนียลในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ เล่าว่าดาเนียลและเพื่อนสามคนถูกเนบูคัดเนสซาร์ที่ 2 จับตัวเป็นเชลยจากเยรูซาเล็มไปยังบาบิโลนและได้รับการศึกษาในเรื่องภาษาและวรรณคดีของบาบิโลน ดาเนียลและเพื่อนปฏิเสธที่จะรับประทานอาหารและสุราจากกษัตริย์ และพระเจ้าก็ประทานความรู้และความเข้าใจเกี่ยวกับความฝันและนิมิตให้พวกเขา หลังผ่านการศึกษาจนสำเร็จแล้ว ปรากฏว่าพวกเขาดีกว่าพวกโหรและพวกหมอดูในอาณาจักรบาบิโลนถึงสิบเท่า
แก่นเรื่องโดยรวมของหนังสือดาเนียลคือพระอำนาจสูงสุดของพระเจ้าเหนือประวัติศาสตร์ บทที่ 1แนะนำพระเจ้าในฐานะบุคคลที่ทรงควบคุมทุกสิ่งที่เกิดขึ้น เป็นผู้ทรงมีพระเจตจำนงและพระอำนาจสูงสุด พระองค์เป็นผู้มอบเยโฮยาคิมไว้ในพระหัตถ์ของเนบูคัดเนสซาร์และนำดาเนียลและเพื่อนให้ตกไปเป็นเชลยในบาบิโลน พระองค์ประทาน "พระคุณและพระเมตตา" แก่ดาเนียล และประทาน "ความรู้และทักษะ" แก่ชายหนุ่มชาวยิวทั้งสี่คน
หนังสือดาเนียลเป็น "ตำราที่ประกอบด้วยประวัติศาสตร์ที่น่าสงสัยจากหลากหลายประเภท" และตัวดาเนียลถือเป็นบุคคลในตำนาน หนังสือดาเนียลที่ตัวดาเนียลเป็นตัวละครเอกแบ่งเป็น 2 ส่วนใหญ่ ๆ ส่วนแรกคือชุดเรื่องราวในบทที่ 1–6 จากช่วงเวลาที่ไม่ไกลไปกว่าสมัยเฮลเลนิสต์ (323–30 ปีก่อนคริสตกาล) ส่วนหลักเป็นชุดนิมิตในบทที่ 7–12 จากสมัยมัคคาบี (กลางศตวรรษที่ 2 ก่อนคริสตกาล) บทที่ 1 น่าจะถูกเพิ่มมาในฐานะบทนำของเรื่องราวเมื่อมีการรวบรวมเรื่องราวเป็นหนังสือดาเนียลเมื่อประมาณช่วงปลายของศตวรรษที่ 3 ก่อนคริสตกาล
หนังสือโฮเชยา

หนังสือโฮเชยา  ถูกรวบรวมในฐานะส่วนหนึ่งหนึ่งในหนังสือสิบสองผู้เผยพระวจนะน้อยของหมวดเนวีอีม ("ผู้เผยพระวจนะ") ในคัมภีร์ฮีบรู (ทานัค) และอยู่ในฐานะหนังสือที่แยกออกมาเป็นของตัวเองในพันธสัญญาเดิมของศาสนาคริสต์ ถือเป็นเนื้อหาส่วนผู้เผยพระวจนะน้อยลำดับแรกจากทั้งหมดสิบสองส่วนตามลำดับแบบดั้งเดิมในคัมภีร์ฮีบรูโดยส่วนใหญ่
หนังสือโฮเชยามีเนื้อหาในช่วงการล่มสลายของราชอาณาจักรอิสราเอลเหนือ หนังสือประณามการบูชาพระอื่นนอกเหนือจากพระยาห์เวห์ (พระเจ้าของอิสราเอล) โดยเปรียบเทียบในเชิงอุปลักษณ์ว่าการที่อิสราเอลละทิ้งพระยาห์เวห์ก็เหมือนกับผู้หญิงที่ไม่ซื่อสัตย์ต่อสามีของตน ตามคำบรรยายในหนังสือ ความสัมพันธ์ระหว่างโฮเชยาและโกเมอร์ภรรยาที่ไม่ซื่อสัตย์ก็เทียบได้กับความสัมพันธ์ระหว่างพระยาห์เวห์และประชาชนชาวอิสราเอลผู้ไม่ซื่อสัตย์ต่อพระองค์ หนังสือโฮเชยา "เป็นครั้งแรก" ที่อธิบายความสัมพันธ์ระหว่างพระเจ้าและชาวอิสราเอลในแง่ของการสมรส การคืนดีกันในท้ายที่สุดของโฮเชยาและโกเมอร์ถือเป็นอุปลักษณ์ที่ให้ความหวังถึงการกลับมาคืนดีกันระหว่างพระยาห์เวห์และอิสราเอลในท้ายที่สุด
หนังสือโฮชายามีอายุน้อยไปถึงประมาณ 760–720 ปีก่อนคริสตกาล ถือเป็นหนังสือที่เก่าแก่ที่สุดเล่มหนึ่งของคัมภีร์ฮีบรู หนังสือโฮเชยาเป็นที่มาของวลีว่า "เกี่ยวพายุหมุน" (reap the whirlwind) ซึ่งต่อมามีการใช้อย่างแพร่หลายในภาษาอังกฤษและภาษาอื่น ๆ
รีฮาดส์ สนิกุส

รีฮาดส์ สนิกุส (เกิดวันที่ 25 มีนาคม ค.ศ. 1988 ในรีกา ประเทศลัตเวีย) เป็นนักกีฬาขี่ม้าพาราลิมปิกและดีเจชาวลัตเวีย เขาได้รับรางวัลเหรียญเงินในการแข่งพาราลิมปิกฤดูร้อน 2020 ในประเภททดสอบฟรีสไตล์บุคคล เกรด 1 และในประเภททดสอบชิงแชมป์บุคคล เกรด 1 เขาได้กลายเป็นนักขี่ม้าชาวลัตเวียคนแรกที่ชนะรางวัลเหรียญทองประเภทบุคคลในการแข่งกีฬาพาราลิมปิก 2024 ที่ปารีส ร่วมกับม้าของเขาที่ชื่อ"คิงออฟเดอะแดนซ์"
นอกจากนี้ เขาได้เข้าแข่งรายการชิงแชมป์ยุโรป ค.ศ. 2017 ที่กอเทนเบิร์ก ประเทศสวีเดน และการแข่งขี่ม้าชิงแชมป์โลก 2018
ไรเดอร์ส รีพับลิก

ไรเดอร์ส รีพับลิก  เป็นวิดีโอเกมกีฬาที่พัฒนาโดยยูบิซอฟต์ อานซี และเผยแพร่โดยบริษัทยูบิซอฟต์ ในเกมนี้ผู้เล่นสามารถเข้าร่วมกิจกรรมกีฬาเอ็กซ์ตรีมสี่ประเภทหลัก เช่น การขี่จักรยานเสือภูเขา, การเล่นสกี, การเล่นสโนว์บอร์ด และการบินวิงสูท ในโลกที่อยู่ภายนอกที่รวมสถานที่หลายแห่งทางภาคตะวันตกของสหรัฐไว้ในที่เดียว เกมดังกล่าววางจำหน่ายสำหรับเพลย์สเตชัน 4, เพลย์สเตชัน 5, สตาเดีย, วินโดวส์, เอกซ์บอกซ์วัน และเอกซ์บอกซ์ซีรีส์เอกซ์/เอส เมื่อวันที่ 28 ตุลาคม ค.ศ. 2021 ซึ่งได้รับคำวิจารณ์ในเชิงบวกโดยทั่วไปเมื่อเปิดตัว
รูปแบบการเล่น.
กิจกรรมหลักสี่อย่างที่มีในเกม ได้แก่ การขี่จักรยานเสือภูเขา, การเล่นสกี, การเล่นสโนว์บอร์ด และการบินวิงสูท บริษัทยูบิซอฟต์อธิบายเกมนี้ว่าเป็น "เกมกีฬาหลายผู้เล่นจำนวนมาก" โดยผู้เล่นสูงสุด 64 คนสามารถแข่งขันกันในการแข่งแมสเรเซส ส่วนเวอร์ชันเพลย์สเตชัน 4 และเอกซ์บอกซ์วันรองรับผู้เล่นได้ประมาณ 20 คนเท่านั้น นอกจากนี้ ผู้เล่นยังสามารถเล่นโหมดหลายผู้เล่แบบแข่ง 6 ต่อ 6 ที่ชื่อ "ทริกส์แบตเทิลอะรีนา" ซึ่งในโหมดนี้ แต่ละทีมจะแข่งกันในสนามประลองและต้องแสดงทริกให้ได้มากที่สุดเท่าที่จะทำได้เพื่อที่จะได้รับคะแนนทริก โดยทีมที่มีคะแนนสูงสุดจะเป็นฝ่ายชนะ เกมดังกล่าวดำเนินเรื่องในโอเพนเวิลด์ที่รวมเอาสถานที่ต่าง ๆ เจ็ดแห่งในพื้นที่ทางภาคตะวันตกของสหรัฐ ได้แก่ ไบรซ์แคนยอน, โยเซมอะทีแวลลีย์, อุทยานแห่งชาติเซควอยา, ไซออน, แคนยอนแลนด์, เขาแมมมอธ และแกรนด์ทีตันไว้ในแผนที่เดียวขนาดใหญ่ เกมดังกล่าวมีศูนย์กลางทางสังคมที่ผู้เล่นสามารถพบปะและโต้ตอบกัน
เกมนี้มีโหมดอาชีพที่ผู้เล่นจะต้องเล่นหกประเภทที่แตกต่างกัน (ได้แก่ จักรยานฟรีสไตล์, การแข่งความเร็วจักรยาน, สโนว์บอร์ด/สกีฟรีสไตล์, การแข่งความเร็วสโนว์บอร์ด/สกี, วิงสูท, ร็อกเกตวิงสูท) ซึ่งแต่ละประเภทมีเส้นทางความก้าวหน้าของตัวเอง ผู้เล่นจะค่อย ๆ ไปถึงเหตุการณ์สำคัญต่าง ๆ เช่น ได้รับเชิญให้เข้าร่วมการแข่งต่าง ๆ เช่น ยูซีไอ เมาเทนไบก์เวิลด์คัพ, เรดบูลแรมเพจ, เรดบูลจอยไรด์ และเอ็กซ์เกมส์ รวมถึงเซ็นสัญญากับผู้สนับสนุนกีฬาที่มีอยู่ในโลกแห่งความเป็นจริง ส่วนเป้าหมายสุดท้ายคือการเข้าร่วมการแข่ง "ไรเดอส์ริดจ์อินวิเทชันแนล" ซึ่งอธิบายว่าเป็น "การแข่งกีฬาหลายประเภทที่ไม่เคยมีมาก่อนซึ่งรวมกีฬาทุกประเภทไว้ในรายการเดียว" โดยในอีเวนต์นี้ ผู้เล่นสามารถสลับเปลี่ยนกิจกรรมกีฬาได้ตามต้องการ เมื่อผู้เล่นก้าวหน้าในโหมดอาชีพ พวกเขาจะได้รับการปลดล็อกอุปกรณ์, เครื่องแต่งกาย และไอเทมเครื่องตกแต่งใหม่ ๆ
โฮเชยา

ในคัมภีร์ฮีบรู โฮเชยา (หรือ ; – "Hōšēaʿ", 'ความรอด'; – "Hōsēé") หรือ Osee บุตรเบเออรี เป็นผู้เผยพระวจนะในอิสราเอลเมื่อศตวรรษที่ 8 ก่อนคริสตกาล และเป็นผู้เขียนหลักของหนังสือโฮเชยาที่มีชื่อหนังสือตามชื่อของเขา โฮเชยาเป็นคนแรกในผู้เผยพระวจนะน้อยสิบสองคน ซึ่งงานเขียนของผู้เผยพระวจนะเหล่านี้ถูกรวบรวมและจัดอยู่ในหนังสือเล่มเดียวในคัมภีร์ฮีบรู (ทานัค) ของศาสนายูดาห์ในยุคพระวิหารที่สอง (จัดเป็นหนังสือเล่มสุดท้ายของหมวดเนวีอีม) แต่ถูกแยกมาเป็นหนังสือของเดี่ยว ๆ ในศาสนาคริสต์ โฮเชยามักถูกมองว่าเป็น "ผู้เผยพระวจนะแห่งการพิพากษา" แต่ภายใต้ข้อความว่าด้วยการทำลายล้างของโฮเชยาก็ยังมีคำสัญญาถึงการฟื้นฟู ทาลมุดอ้างว่าโฮเชยาเป็นผู้เผยพระวจนะที่ยิ่งใหญ่ที่สุดในหมู่คนรุ่นของเขา ช่วงเวลาที่โฮเชยาปฏิบัติพันธกิจนั้นกินเวลาประมาณหกสิบปี และโฮเชยาเป็นผู้เผยพระวจนะของอิสราเอลเพียงคนเดียวในสมัยของเขาที่เขียนคำเผยพระวจนะไว้ แม้ว่าช่วงเวลาที่หนังสือเขียนขึ้นเป็นที่ถกเถียงในหมู่นักวิชาการ แต่ส่วนใหญ่เห็นพ้องว่าเนื้อหาส่วนใหญ่ของหนังสือน่าจะถูกเขียนขึ้นในช่วงรัชสมัยของเยโรโบอัมที่ 2 แห่งอิสราเอล (ประมาณ 793–753 ปีก่อนคริสตกาล)
โฮเชยา 1

โฮเชยา 1  เป็นบทแรกของหนังสือโฮเชยาในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสือโฮเชยาประกอบด้วยคำเผยพระวจนะที่ถือว่าเป็นของผู้เผยพระวจนะโฮเชยาบุตรเบเออรี หนังสือโฮเชยาเป็นส่วนหนึ่งของหนังสือสิบสองผู้เผยพระวจนะน้อยในคัมภีร์ฮีบรู บทที่ 1 ของหนังสือโฮเชยามุ่งเน้นโดยเฉพาะไปที่การผิดประเวณีทางจิตวิญญาณของชาวอิสราเอล โดยแสดงกิจพยากรณ์เชิงสัญลักษณ์
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 11 วรรคในคัมภีร์ไบเบิลภาษาไทยและภาษาอังกฤษ แต่ในคัมภีร์ฮีบรูวรรค 10 และ 11 ปรากฏในบทที่ 2 2 บทความนี้อิงตามการกำหนดเลขวรรคในคัมภีร์ไบเบิลภาษาไทยและภาษาอังกฤษของศาสนาคริสต์โดยทั่วไป โดยเพิ่มหมายเหตุเป็นเลขวรรคของคัมภีร์ฮีบรู
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4Q79 (4QXIId; 75–50 ปีก่อนคริสตกาล) โดยมีวรรคที่หลงเหลือคือ 6–11 (วรรค 1:6-9, 2:1-5 ในคัมภีร์ฮีบรู), และ 4Q82 (4QXIIg; 25 ปีก่อนคริสตกาล) โดยมีวรรคที่หลงเหลือคือ 10–11 (วรรค 2:1-2 ในคัมภีร์ฮีบรู)
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6) บทที่ 1 มี 11 วรรคในเซปทัวจินต์
โครงสร้าง.
"พระคริสตธรรมคัมภีร์ ฉบับมาตรฐาน" (THSV 11) แบ่งเนื้อหาของบทนี้ดังต่อไปนี้:
" พระวจนะของพระยาห์เวห์ซึ่งมาถึงโฮเชยา บุตรเบเออรี"
"ในรัชกาลอุสซียาห์ โยธาม อาหัส และเฮเซคียาห์ กษัตริย์ทั้งหลายแห่งยูดาห์"
"และในรัชกาลเยโรโบอัม พระราชโอรสของเยโฮอาชกษัตริย์แห่งอิสราเอล"
สระว่ายน้ำอาซัวร์

สระว่ายน้ำอาซัวร์  เป็นหนึ่งในสระว่ายน้ำในร่ม ภายในเมืองร้างปรือปิยัจ ประเทศยูเครน ซึ่งได้รับผลกระทบจากภัยพิบัติเชียร์โนบีล
ประวัติ.
สระว่ายน้ำแห่งนี้ถูกสร้างขึ้นในช่วงทศวรรษ 1970 และยังคงถูกใช้งานจนถึงปี 1998 (12 ปีหลังจากภัยพิบัตินิวเคลียร์เชียร์โนบีล) ในช่วง 12 ปีที่ผ่านมา สระว่ายน้ำนี้ถูกใช้โดยเจ้าหน้าที่ทำความสะอาดเชียร์โนบีลสระว่ายน้ำนี้ถือเป็นสถานที่ที่สะอาดที่สุดแห่งหนึ่งในเมืองปรือปิยัจ อย่างไรก็ตาม สระว่ายน้ำและสนามบาสเกตบอลในร่มในร่มที่อยู่ติดกัน ถูกทิ้งร้างและปล่อยให้ทรุดโทรมตั้งแต่ปิดให้บริการในปี ค.ศ. 1998
พระยาวาระศิริศุภเสวี (เอ.วัน วาระศิริ)

เสวกเอก พระยาวาระศิริศุภเสวี (เอ.วัน วาระศิริ) (4 เมษายน 2425 – 17 กรกฎาคม 2471) เป็นขุนนางชาวไทย อดีตเจ้ากรมดนตรีฝรั่งหลวง, อดีตปลัดโรงเรียนมหาดเล็กหลวง มีบทบาทสำคัญในการจัดการเรียนการสอนวิชาดนตรีสากลในโรงเรียนพรานหลวง ซึ่งได้สร้างครูดนตรีและครูเพลงที่มีชื่อเสียงและฝีมือไว้หลายคนเช่น ครูโฉลก เนตรสูตร อดีตหัวหน้าวงดนตรีกรมศิลปากร, ครูเอื้อ สุนทรสนาน นักร้อง นักแต่งเพลง และอดีตหัวหน้าวงสุนทราภรณ์, ครูนารถ ถาวรบุตร เป็นต้น
ประวัติ.
พระยาวาระศิริศุภเสวี เกิดเมื่อวันที่ 4 เมษายน พ.ศ. 2425 บิดาชื่อนายตือ สมรสกับคุณหญิงจิตรลดา วาระศิริ มีบุตรสาวคือ คุณหญิงจิตรา ทองแถม ณ อยุธยา อดีตครูใหญ่คนแรกของโรงเรียนอนุบาลละอออุทิศ โรงเรียนอนุบาลของรัฐแห่งแรกในประเทศไทย และเป็นภรรยาของหม่อมราชวงศ์ทองแท่ง ทองแถม อดีตรัฐมนตรีช่วยว่าการกระทรวงการคลัง อดีตอธิบดีกรมศุลกากร และอดีตผู้อำนวยการธนาคารออมสิน
พระยาวาระศิริศุภเสวีถึงแก่อนิจกรรมด้วยโรคหลอดลมอักเสบเมื่อวันที่ 17 กรกฎาคม พ.ศ. 2471 สิริอายุเพียง 46 ปี
รับราชการ.
นายเอ.วัน เริ่มต้นรับราชการเป็นล่ามประจำกรมสุขาภิบาล เมื่อปี พ.ศ. 2444 ก่อนจะย้ายมาเป็นล่ามประจำกรมคลอง กระทรวงเกษตราธิการ (กระทรวงเกษตรและสหกรณ์ในปัจจุบัน) ก่อนจะโอนย้ายมารับราชการที่กระทรวงมหาดไทยในตำแหน่งผู้ช่วยการต่างประเทศ มณฑลภูเก็ต เมื่อปี พ.ศ. 2451
ต่อมาในปี พ.ศ. 2456 ได้โอนย้ายมารับราชการเป็นอาจารย์โรงเรียนมหาดเล็กหลวง (โรงเรียนวชิราวุธวิทยาลัยในปัจจุบัน) ในวันที่ 27 ธันวาคม ปีเดียวกันได้รับพระราชทานสัญญาบัตรบรรดาศักดิ์เป็น ขุนสนธิวิชากร ถือศักดินา 300 จากนั้นในวันที่ 20 ตุลาคม พ.ศ. 2457 ได้เลื่อนยศจากนายรองหุ้มแพรเป็นหุ้มแพร
วันที่ 31 ธันวาคม ปีเดียวกัน ได้เลื่อนบรรดาศักดิ์เป็นหลวงในราชทินนามเดิม ถือศักดินา 400 จากนั้นในวันที่ 8 พฤศจิกายน 2458 ได้รับพระราชทานยศเป็นนายหมู่ตรีในกองเสือป่าประจำกรมเสนาธิการเสือป่า แผนกตำราและแผนที่ ในวันที่ 12 พฤศจิกายน พ.ศ. 2458 ได้เลื่อนยศเป็นชั้นจ่า จากนั้นในวันที่ 13 มิถุนายน พ.ศ. 2459 ได้ย้ายจากตำแหน่งปลัดบัญชาการโรงเรียนมหาดเล็กไปเป็นผู้ช่วยราชการโรงเรียนพรานหลวง กรมมหรสพ ต่อมาในวันที่ 30 ธันวาคม ปีเดียวกัน เนื่องในวันเฉลิมพระชนมพรรษา หลวงสนธิวิชากรได้เปลี่ยนบรรดาศักดิ์เป็นหลวงนนทพิทย์พิลาศ วันที่ 27 กุมภาพันธ์ 2459 ได้โปรดเกล้าฯ ให้เลื่อนยศทางเสือป่าเป็นนายหมู่โท
ในวันที่ 8 สิงหาคม พ.ศ. 2460 ได้เลื่อนบรรดาศักดิ์เป็นพระในราชทินนามเดิม ถือศักดินา 600 กระทั่งวันที่ 18 ตุลาคม ปีเดียวกัน จึงได้มีพระบรมราชโองการโปรดเกล้าฯ ให้ดำรงตำแหน่งปลัดกรมกองเครื่องสายฝรั่ง ต่อมาในวันที่ 11 ธันวาคม ได้เปลี่ยนบรรดาศักดิ์เป็นพระประดิษฐไพเราะ คงถือศักดินา 600 จากนั้นในวันที่ 1 มกราคม 2460 ได้รับโปรดเกล้าฯ ให้เลื่อนยศทางเสือป่าเป็นว่าที่นายหมวดตรี ต่อมาในวันที่ 26 กุมภาพันธ์ 2461 จึงได้เลื่อนเป็นนายหมวดตรีอย่างเป็นทางการ
วันที่ 1 มกราคม พ.ศ. 2462 ได้เลื่อนยศเป็นรองหัวหมื่น ปีถัดมาคือในวันที่ 9 เมษายน 2463 ได้เป็นเจ้ากรมดนตรีฝรั่งหลวง และได้เลื่อนยศเป็นหัวหมื่นเมื่อวันที่ 1 มกราคม 2463 จากนั้นในวันที่ 8 เมษายน พ.ศ. 2465 ได้ย้ายเข้ามาประจำกรมบัญชาการกลางมหาดเล็ก เนื่องจากกรมดนตรีฝรั่งหลวงถูกลดฐานะลงเป็นกองหนึ่งในกรมมหรสพ จากนั้นในวันที่ 30 ธันวาคม ปีเดียวกัน ได้รับพระราชทานบรรดาศักดิ์เป็น พระยาวาระศิริศุภเสวี ถือศักดินา 1000
ในวันที่ 1 เมษายน พ.ศ. 2466 ได้โปรดเกล้าฯ ให้ดำรงตำแหน่งผู้ช่วยเลขาธิการกรมบัญชาการกลางมหาดเล็ก ก่อนจะออกจากราชการในปี พ.ศ. 2469 โดยก่อนออกจากราชการได้เปลี่ยนยศจากหัวหมื่นเป็นเสวกเอก
กฎมือขวาของเฟลมมิ่ง

ในสาขาวิชา ทฤษฎีแม่เหล็กไฟฟ้า, กฎมือขวาของเฟลมมิ่ง (สำหรับ เครื่องกำเนิดไฟฟ้า) แสดงทิศทางของ กระแสไฟฟ้าเหนี่ยวนำ เมื่อตัวนำที่ติดอยู่กับวงจรเคลื่อนที่ในสนามแม่เหล็ก กฎมือขวา นี้สามารถใช้เพื่อกำหนดทิศทางของกระแสไฟฟ้าในขดลวดของเครื่องกำเนิดไฟฟ้าได้
เมื่อมีการเคลื่อนที่ของตัวนำเช่นสายไฟผ่านสนามแม่เหล็ก กระแสไฟฟ้าจะถูกเหนี่ยวนำในตัวนำเนื่องจาก กฎของฟาร์ดา กระแสไฟฟ้าในตัวนำสามารถมีทิศทางได้สองทิศทาง กฎมือขวาของเฟลมมิ่งจะบอกว่ากระแสจะไหลในทิศทางใด
มือขวาจะต้องถือให้นิ้วโป้ง, นิ้วชี้, และนิ้วกลางเป็นมุมฉากต่อกัน (ที่มุม 90 องศา) ตามที่แสดงในภาพ
ตัวอักษรที่เน้นในทิศทางข้างต้นให้วิธีการจำแบบ นีโมนิก สำหรับลำดับ อีกหนึ่งวิธีในการจำกฎนี้คือการใช้ตัวย่อ "FBI" ซึ่งย่อมาจาก Force (หรือการเคลื่อนไหว), B เป็นสัญลักษณ์ของสนามแม่เหล็ก, และ I เป็นสัญลักษณ์ของกระแสไฟฟ้า. ตัวอักษรต่อไปจะสอดคล้องกับนิ้วมือที่ตามลำดับ: นิ้วโป้ง → F; นิ้วชี้ → B; นิ้วกลาง → I.
ยังมี กฎมือซ้ายของเฟลมมิ่งสำหรับมอเตอร์ไฟฟ้า (สำหรับ มอเตอร์ไฟฟ้า) กฎที่ใช้มือขวาจะถูกจำจากตัวอักษร "g", ซึ่งอยู่ในคำว่า "right" และ "generator"
นีโมนิก เหล่านี้ได้รับการตั้งชื่อโดย จอห์น แอมโบรส เฟลมมิ่ง วิศวกรชาวอังกฤษที่ประดิษฐ์มันขึ้นมา
เวอร์ชันที่เทียบเท่าของกฎมือขวาของเฟลมมิ่งคือกฎมือซ้าย
ความแตกต่างระหว่างกฎมือขวาและกฎมือซ้าย.
กฎมือซ้ายของเฟลมมิ่งใช้กับมอเตอร์ไฟฟ้าในขณะที่กฎมือขวาของเฟลมมิ่งใช้กับเครื่องกำเนิดไฟฟ้า กล่าวอีกนัยหนึ่ง ควรใช้กฎมือซ้ายของเฟลมมิ่งหากต้องการสร้างการเคลื่อนที่ในขณะที่กฎมือขวาของเฟลมมิ่งควรใช้หากต้องการสร้างไฟฟ้า
ต้องใช้มือที่แตกต่างกันในการทำงานกับมอเตอร์และเครื่องกำเนิดไฟฟ้าเนื่องจากเหตุและผลที่แตกต่างกัน
ในมอเตอร์ไฟฟ้า กระแสไฟฟ้าและสนามแม่เหล็กมีอยู่ (ซึ่งเป็นเหตุ) และทำให้เกิดแรงที่ก่อให้เกิดการเคลื่อนที่ (ซึ่งเป็นผล) ดังนั้นจึงใช้กฎมือซ้าย ในเครื่องกำเนิดไฟฟ้า การเคลื่อนที่และสนามแม่เหล็กมีอยู่ (เป็นเหตุ) และทำให้เกิดกระแสไฟฟ้า (ผล) ดังนั้นจึงใช้กฎมือขวา
เพื่ออธิบายเหตุผล ให้พิจารณาว่ามอเตอร์ไฟฟ้าหลายประเภทสามารถใช้เป็นเครื่องกำเนิดไฟฟ้าได้เช่นกัน ยานพาหนะที่ขับเคลื่อนด้วยมอเตอร์ดังกล่าวสามารถเร่งความเร็วให้สูงขึ้นได้โดยการเชื่อมต่อมอเตอร์เข้ากับแบตเตอรี่ที่ชาร์จเต็มหากมอเตอร์ถูกตัดการเชื่อมต่อจากแบตเตอรี่ที่ชาร์จเต็มแล้วและเชื่อมต่อกับแบตเตอรี่ที่หมดเกลี้ยงแทน ยานพาหนะจะชะลอความเร็ว มอเตอร์จะทำหน้าที่เป็นเครื่องกำเนิดไฟฟ้าและแปลงพลังงานจลน์ ของยานพาหนะ กลับเป็นพลังงานไฟฟ้าซึ่งจะถูกเก็บไว้ในแบตเตอรี่ เนื่องจากทิศทางของการเคลื่อนที่และทิศทางของสนามแม่เหล็ก (ภายในมอเตอร์/เครื่องกำเนิดไฟฟ้า) ไม่เปลี่ยนแปลง ทิศทางของกระแสไฟฟ้าในมอเตอร์/เครื่องกำเนิดไฟฟ้าจึงย้อนกลับ ซึ่งเป็นไปตามกฎข้อที่สองของอุณหพลศาสตร์ (กระแสไฟฟ้าของเครื่องกำเนิดไฟฟ้าต้องต้านกระแสไฟฟ้าของมอเตอร์ และกระแสไฟฟ้าที่แรงกว่าจะมีค่ามากกว่ากระแสไฟฟ้าอีกกระแสหนึ่งเพื่อให้พลังงานไหลจากแหล่งที่มีพลังงานมากกว่าไปยังแหล่งที่มีพลังงานน้อยกว่า)
กฎสองวินาที

กฎสองวินาที เป็นกฎโดยประมาณที่ช่วยให้ผู้ขับขี่รักษาระยะห่างที่ปลอดภัยจากรถคันที่อยู่ข้างหน้าในทุกความเร็ว กฎนี้กล่าวว่าผู้ขับขี่ควรอยู่ห่างจากรถคันที่อยู่ข้างหน้าอย่างน้อยสองวินาที โดยกฎนี้ออกแบบมาสำหรับรถยนต์ แต่หลักการทั่วไปสามารถใช้กับยานพาหนะประเภทอื่นได้ บางพื้นที่แนะนำให้ใช้ กฎสามวินาที แทนกฎสองวินาทีเพื่อให้มีระยะห่างที่เพิ่มขึ้น
กฎนี้ไม่ใช่คำแนะนำเกี่ยวกับระยะห่างสำหรับการหยุดรถ แต่เป็นคำแนะนำเกี่ยวกับเวลาตอบสนอง กฎสองวินาทีช่วยให้ผู้ขับขี่ที่ขับรถอย่างระมัดระวังรู้ระยะห่างขั้นต่ำที่ต้องการเพื่อช่วยลดความเสี่ยงในการชนภายใต้สภาพการขับขี่ที่ดี ระยะเวลาสองวินาทีที่กำหนดเป็นการกันความปลอดภัยเพื่อให้เวลาตอบสนองของผู้ขับขี่ตามหลัง การปฏิบัติตามกฎนี้ได้พิสูจน์แล้วว่าสามารถลดความเสี่ยงในการชนและความรุนแรงของการบาดเจ็บหากเกิดการชน นอกจากนี้ยังช่วยหลีกเลี่ยงการขับรถติดตามกันใกล้เกินไปและความโกรธในการขับขี่
ความเสี่ยงหลักของการขับรถติดตามกันใกล้เกินไปคือเวลาหลีกเลี่ยงการชนจะน้อยกว่าความเร็วในการตอบสนองของผู้ขับขี่ ผู้สอนการขับขี่แนะนำให้ผู้ขับขี่ใช้ "กฎสองวินาที" เสมอไม่ว่าความเร็วหรือประเภทของถนนจะเป็นอย่างไร ในสภาพอากาศที่ไม่ดี ทางลาดชัน หรือสภาวะอันตราย เช่น น้ำแข็งดำ ควรรักษาระยะห่างให้มากขึ้น
การใช้งาน.
กฎสองวินาทีมีความเป็นประโยชน์เนื่องจากสามารถนำไปใช้ได้กับทุกความเร็ว ผู้ขับขี่อาจพบว่ามันยากที่จะประมาณระยะห่างที่ถูกต้องจากรถที่อยู่ข้างหน้า โดยเฉพาะอย่างยิ่งการจำระยะหยุดรถที่ต้องการสำหรับความเร็วที่กำหนด หรือการคำนวณในขณะขับรถ กฎสองวินาทีให้วิธีที่ง่ายขึ้นในการรับรู้ระยะทาง
ในการประเมินเวลา ผู้ขับขี่สามารถรอจนกว่าส่วนท้ายของรถที่อยู่ข้างหน้าจะผ่านจุดที่ชัดเจนและมีตำแหน่งถาวรบนถนน เช่น ป้ายถนน กล่องจดหมาย เส้น รอยแตก หรือรอยต่อในถนน หลังจากรถข้างหน้าได้ผ่านจุดที่กำหนดแล้ว ส่วนหน้าของรถของตนเองควรผ่านจุดเดียวกันไม่น้อยกว่าสองวินาทีต่อมา หากเวลาที่ผ่านไปน้อยกว่านี้ ควรเพิ่มระยะห่าง และทำซ้ำวิธีนี้อีกครั้งจนกว่าเวลาจะไม่น้อยกว่าสองวินาที
สามารถนับระยะเวลาได้ง่ายๆ โดยการพูดว่า "ศูนย์... หนึ่ง... สอง" บางครูฝึกแนะนำให้ผู้ขับขี่พูดว่า "คนโง่เท่านั้นที่ละเมิดกฎสองวินาที" ซึ่งประโยคนี้ใช้เวลาพูดประมาณสองวินาทีและเป็นการเตือนให้ผู้ขับขี่รู้ถึงความสำคัญของกฎนี้
การติดสติกเกอร์ที่ปรับระยะห่างของ TailGuardian ซึ่งเพิ่งนำมาใช้โดย Stagecoach Buses ในสหราชอาณาจักร ใช้กฎสองวินาทีในการปรับเทียบ สติกเกอร์ที่แนะนำสำหรับความเร็ว 30, 50 และ 70 ไมล์ต่อชั่วโมง ได้รับการปรับเทียบให้มองไม่เห็นนอกระยะปลอดภัยเหล่านั้น และจะมองเห็นได้เฉพาะเมื่อรถที่ติดตามได้เข้าสู่โซนปลอดภัยสำหรับความเร็วที่รถนั้นกำลังขับอยู่
กฎสามวินาที.
บางหน่วยงานเห็นว่ากฎสองวินาทีไม่เพียงพอและแนะนำให้ใช้กฎสามวินาทีแทน กฎหมายของเยอรมนีระบุให้มีระยะห่างขั้นต่ำ 0.9 วินาที แต่เมื่อลองทดสอบในสภาพที่ผ่อนคลาย นักวิจัยพบว่าผู้ทดสอบใช้เวลาถึง 41% ของเวลาทดสอบที่ระยะห่างติดตามน้อยกว่า 0.9 วินาที
สภาความปลอดภัยแห่งชาติ ของสหรัฐอเมริกาแนะนำให้ใช้กฎสามวินาที—โดยเพิ่มอีกหนึ่งวินาทีสำหรับปัจจัยที่ทำให้การขับขี่ยากขึ้น—ซึ่งเหมาะสมกว่า ปัจจัยที่ทำให้การขับขี่ยากขึ้นรวมถึงสภาพแสงที่ไม่ดี (เช่น ตอนเช้าหรือเย็น); สภาพอากาศที่เลวร้าย (น้ำแข็ง ฝน หิมะ หมอก ฯลฯ), การจราจรที่ไม่ดี (ยานพาหนะหนัก, ยานพาหนะช้า, ผู้ขับขี่ที่มีปัญหา, คนเดินถนน, นักปั่นจักรยาน ฯลฯ), และสภาพส่วนบุคคล (ความเหนื่อยล้า, ความง่วงนอน, การใช้สารเสพติดที่ทำให้เวลาในการตอบสนองลดลง, ความคิดที่ถูกรบกวน ฯลฯ) ตัวอย่างเช่น ผู้ขับขี่ที่เหนื่อยล้า ขับรถในสภาพอากาศฝนตกในตอนเย็น ควรใช้ระยะห่างติดตามที่หกวินาที แทนระยะห่างพื้นฐานสามวินาที
จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดสุโขทัย พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองสุโขทัย, อำเภอศรีสำโรง, อำเภอกงไกรลาศ และอำเภอคีรีมาศ
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอศรีสัชนาลัย, อำเภอสวรรคโลก, อำเภอศรีนคร, อำเภอทุ่งเสลี่ยม และอำเภอบ้านด่านลานหอย
ไทยลีก รุ่นอายุไม่เกิน 23 ปี

ไทยลีก รุ่นอายุไม่เกิน 23 ปี  เป็นฟุตบอลลีกอาชีพในประเทศไทยที่จัดขึ้นสำหรับนักฟุตบอลอายุไม่เกิน 23 ปีโดยเฉพาะ ก่อตั้งขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ และอยู่ภายใต้การบริหารจัดการของบริษัท ไทยลีก จำกัด ซึ่งเป็นผู้รับผิดชอบในการดูแลการแข่งขันฟุตบอลในประเทศไทยทุกระดับ เพื่อส่งเสริมและพัฒนาฝีเท้าของนักฟุตบอลเยาวชนชาวไทยอายุไม่เกิน 23 ปี การแข่งขันนี้ถือเป็นเวทีสำคัญที่ให้นักเตะดาวรุ่งได้โชว์ความสามารถและพัฒนาตนเองสู่การเป็นนักฟุตบอลอาชีพ
เป้าหมายหลักของไทยลีก รุ่นอายุไม่เกิน 23 ปี คือเพื่อส่งเสริมและพัฒนานักเตะเยาวชนชาวไทยให้ได้รับประสบการณ์และแสดงทักษะของพวกเขา เพื่อเป็นการปั้นนักเตะดาวรุ่งให้ก้าวขึ้นมาสู่ทีมชาติไทยในอนาคต นอกจากนี้ ทางลีกยังมีกฎห้ามใช้นักเตะต่างชาติลงทำการแข่งขัน เพื่อให้โอกาสนักเตะเยาวชนชาวไทยได้ฝึกฝนและพัฒนาอย่างเต็มที่ โครงการนี้สอดคล้องกับวิสัยทัศน์ของสมาคมกีฬาฟุตบอลแห่งประเทศไทยในการเฟ้นหาและพัฒนานักฟุตบอลดาวรุ่งให้ก้าวขึ้นมาสร้างชื่อเสียงให้กับตัวเองในวงการฟุตบอลไทย ทางลีกเปิดโอกาสให้กับนักฟุตบอลอายุไม่เกิน 23 ปี ได้ลงแข่งขันอย่างสม่ำเสมอ เพื่อพัฒนาฝีเท้าและความฟิต โดยเฉพาะอย่างยิ่งสำหรับนักเตะที่อาจไม่ได้รับโอกาสลงสนามในทีมชุดใหญ่ของสโมสร หรือผู้ที่กำลังฟื้นฟูร่างกายจากอาการบาดเจ็บ
ไทยลีก รุ่นอายุไม่เกิน 23 ปี เป็นลีกฟุตบอลที่มุ่งเน้นพัฒนาผู้เล่นชาวไทยอายุไม่เกิน 23 ปี เพื่อปั้นนักเตะฝีเท้าดีเข้าสู่ทีมชาติไทยชุดใหญ่ เป้าหมายหลักของลีกคือการสร้างทัพนักเตะรุ่นใหม่ที่มีคุณภาพและประสบการณ์ เพื่อยกระดับวงการฟุตบอลไทยในอนาคต มีเป้าหมายเพื่อพัฒนานักเตะดาวรุ่งให้มีประสบการณ์การแข่งขันที่สูงขึ้น และเตรียมความพร้อมสำหรับการเล่นในระดับที่สูงกว่าต่อไป การใช้วิธีนี้เป็นการลงทุนระยะยาวในการพัฒนานักฟุตบอลไทยให้มีฝีเท้าดีขึ้น และยังช่วยให้ทีมชาติมีนักเตะที่มีคุณภาพมากขึ้น เป็นหนึ่งในโครงการสำคัญที่สมาคมกีฬาฟุตบอลแห่งประเทศไทยริเริ่มขึ้น เพื่อส่งเสริมและพัฒนาศักยภาพนักฟุตบอลเยาวชนชาวไทย ให้มีเส้นทางอาชีพที่ชัดเจนและเติบโตขึ้นสู่ระดับทีมชาติและลีกอาชีพในอนาคต ลีกนี้มีบทบาทสำคัญในการพัฒนานักเตะไทยให้เติบโตอย่างยั่งยืน ด้วยการมอบโอกาสในการแข่งขันอย่างสม่ำเสมอ ซึ่งเป็นรากฐานสำคัญในการสร้างความสำเร็จให้กับฟุตบอลไทยในอนาคตทั้งในและต่างประเทศ
ประวัติ.
ไทยลีก รุ่นอายุไม่เกิน 23 ปี ก่อตั้งขึ้นโดยกำหนดเปิดฤดูกาลในปี พ.ศ. 2567 ได้รับการสนับสนุนจากการไฟฟ้าส่วนภูมิภาค (กฟภ.) ซึ่งเป็นสปอนเซอร์หลักของการแข่งขันในฤดูกาลแรก เนื่องจากความร่วมมือนี้ ลีกจึงเปลี่ยนชื่อเป็น พีอีเอ ยู23 ยังสเตอร์ ลีก เพื่อสะท้อนถึงความร่วมมือดังกล่าว การไฟฟ้าส่วนภูมิภาค (PEA) เข้ามาเป็นผู้สนับสนุนสะท้อนให้เห็นถึงความมุ่งมั่นในการพัฒนานักฟุตบอลเยาวชนไทย ในฤดูกาลแรก มีทีมเข้าร่วมแข่งขันทั้งหมด 8 ทีม โดยประกอบไปด้วยสโมสรจากไทยลีก จำนวน 5 ทีม และสโมสรจากไทยลีก 2 จำนวน 3 ทีม โครงสร้างของลีกนี้ไม่เพียงแต่แสดงให้เห็นถึงความมุ่งมั่นในการพัฒนานักเตะที่มีความสามารถในทุกระดับของวงการฟุตบอลไทยเท่านั้น แต่ยังมีเป้าหมายเพื่อสร้างสภาพแวดล้อมการแข่งขันที่เหมาะสำหรับนักเตะอายุไม่เกิน 23 ปี เพื่อเป็นเวทีสำคัญในการพัฒนาทักษะและเตรียมความพร้อมสำหรับการแข่งขันในระดับที่สูงขึ้น
รูปแบบการแข่งขัน.
ไทยลีก ยู23 ใช้ระบบการแข่งขันแบบพบกันหมด ทุกทีมจะต้องพบกันหมด ทั้งในฐานะทีมเหย้าและทีมเยือน ทางลีกใช้ระบบการแข่งขันแบบเก็บคะแนน ทีมใดมีคะแนนรวมสูงสุดเมื่อจบฤดูกาล จะได้เป็นแชมป์ประจำฤดูกาล ฤดูกาลแรกมีทีมเข้าร่วมทั้งหมด 8 ทีม ประกอบไปด้วย 5 ทีมจากไทยลีก และ 3 ทีมจากไทยลีก 2
กฎพาย

กฎพาย หรือที่บางครั้งเรียกว่า กฎสลับ เป็นกฎที่ใช้ในการปรับสมดุลของเกมแนวกลยุทธ์เชิงนามธรรม ซึ่งแสดงให้เห็นว่าผู้เล่นที่เล่นก่อนอาจมีข้อได้เปรียบ หลังจากที่ผู้เล่นคนแรกได้ทำการเดินครั้งแรกในเกมที่ใช้กฎพาย ผู้เล่นคนที่สองจะต้องเลือกหนึ่งในสองทางเลือกดังต่อไปนี้:
1. "ปล่อยให้การเดินเดิมคงอยู่" ผู้เล่นคนที่สองยังคงเป็นผู้เล่นคนที่สองและทำการเดินในทันที
2. "สลับตำแหน่ง" ผู้เล่นคนที่สองจะกลายเป็นผู้เล่นที่เดินก่อนด้วยการเดินที่คู่ต่อสู้ทำไว้แล้ว และคู่ต่อสู้จะทำการเดินครั้งแรกในสีใหม่ของตน
ขึ้นอยู่กับประเภทของเกม อาจมีสองวิธีในการสลับตำแหน่ง:
1. "สลับสี" หมายถึงผู้เล่นแลกเปลี่ยนชิ้นหมากกัน ผู้เล่นที่ทำการเดินครั้งแรกกลายเป็นผู้เล่นคนที่สองและทำการเดินครั้งที่สองในกระดาน ซึ่งแสดงให้เห็นในแผนภาพหมากรุกที่นี่
2. "สลับชิ้นแรก" สามารถเกิดขึ้นในเกมที่กระดานเริ่มต้นว่างเปล่าและการเดินครั้งแรกประกอบด้วยการวางชิ้นหมากหนึ่งชิ้น สมมติว่าสีของหมากเป็นขาวและดำ และดำวางชิ้นแรก ชิ้นนี้จะถูกแทนที่ด้วยชิ้นหมากสีขาวในตำแหน่งที่สอดคล้องกับสีขาว และชิ้นหมากสีดำจะถูกส่งกลับไปยังสำรับของผู้เล่นสีดำ ในเกมเช่น Hex หรือ TwixT ตำแหน่งที่สอดคล้องกันคือเซลล์ที่ "สะท้อน" ข้ามแนวทแยงที่ใกล้ที่สุด (หรือแนวใดก็ได้) ในเกมเช่น Y ซึ่งกระดานไม่มีทิศทางเฉพาะ ชิ้นหมากสีขาวจะเข้าแทนที่ชิ้นหมากสีดำในเซลล์เดียวกัน ผู้เล่นยังคงรักษาสีของชิ้นหมากของตนไว้ และการเล่นจะดำเนินต่อไปโดยดำเป็นฝ่ายเดินครั้งถัดไป นี่เป็นการเทียบเท่ากับการสลับสี
การใช้กฎพายมีรายงานครั้งแรกในปี 1909 สำหรับเกมในตระกูลMancala ในบรรดาเกมสมัยใหม่ Hex ใช้กฎนี้ TwixT ในการแข่งขันใช้กฎการสลับเช่นกัน ในเกม Meridians ผู้เล่นคนแรกจะวางหมากสองชิ้นบนกระดานก่อนที่ผู้เล่นคนที่สองจะเลือกสี กฎนี้สามารถใช้กับเกมอื่น ๆ ที่เป็นเกมแก้ปัญหาได้ เช่น Gomoku หรือ Tablut
กฎนี้ได้รับชื่อตามวิธีการ "แบ่งและเลือก" เพื่อให้เกิดความยุติธรรมเมื่อแบ่งพายระหว่างสองคน: คนหนึ่งหั่นพายครึ่ง แล้วอีกคนเลือกว่าจะกินครึ่งไหน คนที่หั่นพายจะพยายามทำให้แบ่งพายได้เท่าเทียมที่สุดเพราะรู้ว่าอีกคนจะเลือกชิ้นที่ใหญ่กว่า
กฎนี้ทำหน้าที่เป็นปัจจัยปกติในเกมที่อาจมีข้อได้เปรียบจากการเดินก่อน ในเกมที่ไม่สามารถจบลงด้วยการเสมอ เช่น Hex กฎพายทำให้ผู้เล่นคนที่สองมีโอกาสชนะในเชิงทฤษฎี (เนื่องจากหนึ่งในผู้เล่นต้องมีแผนการชนะหลังจากการเดินครั้งแรก และผู้เล่นคนที่สองสามารถเลือกเป็นผู้ชนะได้) แต่ในทางปฏิบัติ ผู้เล่นคนแรกจะต้องเลือกการเดินที่ไม่แข็งแกร่งเกินไปหรือน้อยเกินไป และผู้เล่นคนที่สองต้องตัดสินใจว่าสมควรสลับตำแหน่งเพื่อใช้ประโยชน์จากการเดินก่อนหรือไม่
การใช้เพื่อกำหนดค่าคอมิในเกมโกะ.
ในเกมโกะ ผู้เล่นคนหนึ่งสามารถเลือกจำนวนคอมิได้ (คอมิเป็นคะแนนที่มอบให้ผู้เล่นคนที่สองเพื่อชดเชยสำหรับการไม่ได้เดินก่อน) จากนั้นผู้เล่นอีกคนจะตัดสินใจว่าจะยอมรับค่าคอมินั้นหรือสลับสีเพื่อเล่นเป็นผู้เล่นอีกฝ่าย ซึ่งนำไปสู่การที่ผู้เล่นเลือกจำนวนคอมิที่ยุติธรรม เพราะหากพวกเขาเลือกคอมิที่ให้ประโยชน์เกินไป ผู้เล่นอีกฝ่ายก็สามารถเลือกที่จะเล่นเป็นฝ่ายขาวและใช้ประโยชน์จากคอมิที่สูงนั้นได้
ทัตสึยะ โทมิซาวะ

ทัตสึยะ โทมิซาวะ (; โรมาจิ: "Tomizawa Tatsuya", เกิด 23 กุมภาพันธ์ 1988) เป็นนักพากย์ นักแสดง และ ดีเจรายการวิทยุ ชาวญี่ปุ่น เกิดที่โตเกียว ส่วนสูง 169 ซม. สังกัดค่ายมูฟม็อง